Selvom Teknik- og Milljøudvalgets flertal havde indstillet af rengøringsenheden i Vesthimmerlands Kommune skulle nederlægges, beluttede økonomiudvalget onsdag at fortsætte med konstruktionen.

Rengøringsenheden blev dannet efter en del debat for to år siden. Enheden har hvert år genereret et millionunderskud. Alligevel vælger økonomiudvalget i Vesthimmerland Kommune at rengøringsenheden skal fortsætte. - Vi tror at rengøringsenheden har været igennem nogle indkøringsproblemer og nok skal levere varen og de lovede besparelser, siger borgmester Knud Kristensen (Kons,) til DR Nordjylland. Teknik- og Miljøudvalget havde ellers indstillet at Rengøringsenheden skulle lukke, men efter massivt pres fra medarbejderne og deres fagforeninger er fagudvalget altså blevet underkendt.